钦定古今图书集成/明伦汇编/氏族典/第042卷 > 《廖用贤尚友录》 > 皮龙荣
## 钦定古今图书集成/明伦汇编/氏族典/第042卷 > 《廖用贤尚友录》 > 皮龙荣

按《宋史皮龙荣传》：“龙荣，字起霖，一字季远，潭州醴陵
人。淳祐四年进士，历官主管吏部架阁文字，迁宗学
谕，授诸王宫大小学教授，兼资善堂直讲，迁秘书郎，
陞著作郎兼兵部郎官，差知嘉兴府。召赴阙，迁侍右
郎官，兼资善堂赞读，又迁吏部员外郎，兼直讲，迁将
作监兼尚右郎官，秘书少监兼吏部郎中，宗正少卿”，
起居郎、权侍左侍郎，封醴陵县男，迁集贤殿修撰、提
举太平兴国宫。召见，进刑部侍郎，加宝章阁待制、荆
湖南路转运使，权刑部尚书兼翊善。景定元年四月，
拜端明殿学士、签书枢密院，进封伯，权参知政事兼
太子宾客。二年，拜参知政事，封寿沙郡公。三年，罢为
湖南安抚使、判潭州。四年，以资政殿大学士提举洞
霄宫，以右正言曹孝庆论罢。咸淳元年，以旧职奉祠。
殿中侍御史陈宗礼、监察御史林拾先后论劾，削一官。它日，帝偶问龙荣，贾似道恐其召用，阴讽湖南提
点刑狱李雷应劾之。诏徙衡州居住。德祐元年，复其
官，致仕。